REGOLAMENT TAL-KUMMISSJONI (KE) Nru 931/2005
tas-6 ta' Ġunju 2005
li jemenda l-Annessi I, II, III B u VI għar-Regolament tal-Kunsill (KE) Nru 517/94 dwar regoli komuni għall-importazzjoni ta’ prodotti tat-tessuti minn ċerti pajjiżi terzi li mhumiex koperti bi ftehim bilaterali, protokolli jew arranġamenti oħra, jew b’ regoli speċifiċi Komunitarji oħrajn dwar l-importazzjoni
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 517/94 tas-7 ta' Marzu 1994 dwar regoli komuni ta' l-importazzjoni tal-prodotti tat-tessuti minn ċerti pajjiżi terzi mhux koperti bi ftehim bilaterali, protokolli u arranġamenti oħrajn, jew b'regoli speċifiċi Komunitarji oħrajn ta' importazzjoni (1), u b'mod partikolari l-Artikolu 28 tiegħu,
Billi:
(1)
Minħabba l-adozzjoni tar-Regolament tal-Kummissjoni (KE) Nru 1810/2004 tas-7 ta’ Settembru 2004 li jemenda l-Anness I għar-Regolament tal-Kunsill (KEE) Nru 2658/87 dwar in-nomenklatura tat-tariffi u l-istatistika u dwar it-Tariffa Doganali Komuni (2), jeħtieġ li jkun emendat ukoll l-Anness I għar-Regolament (KE) Nru 517/94.
(2)
Wara l-konklużjoni ta' Ftehim bejn il-Komunità Ewropea u r-Repubblika tas-Serbja dwar il-Kummerċ tal-prodotti tat-tessuti, ir-Repubblika tas-Serbja hija koperta mir-Regolament tal-Kunsill (KEE) 3030/93 tat-12 ta’ Ottubru 1993 dwar regoli komuni għall-importazzjoni ta’ ċerti prodotti tat-tessuti minn pajjiżi terzi (3) Jeħtieġ li r-referenzi għal dik ir-Repubblika jitneħħew mill-Annessi II, III B u VI għar-Regolament (KE) 517/94 kif xieraq. Bil-maqlub, kemm ir-Repubblika ta’ Montenegro kif ukoll dik tal-Kosovo, din ta’ l-aħħar, meqjusa bħala l-entità ddefinita fir-Riżoluzzjoni 1244 tal-Kunsill tas-Sigurtà tan-Nazzjonijiet Uniti ta’ l-10 ta’ Ġunju 1999, jikkostitwixxu territorji separati tad-dwana u għalhekk jeħtieġ li jiġu rriferiti, bis-saħħa tad-drittijiet tagħhom, fl-Annessi II, III B u VI għal dak ir-Regolament. Għal dak il-għan, ġew stabbiliti livelli ġodda ta' kwota għar-Repubblika tal-Montenegro u tal-Kosovo, bl-użu tal-kriterju l-aktar xieraq fit-twettiq ta’ dan, jiġifieri permezz tal-proporzjonijiet tal-popolazzjoni tagħhom.
(3)
Ir-Reġolament (KE) Nru 517/94 għandu għalhekk jiġi emendat kif xieraq; għal raġunijiet ta’ ċarezza, dan għandu jinvolvi s-sostituzzjoni ta’ l-ingrossa ta’ l-Annessi I, II, III B u VI.
(4)
Il-miżuri previsti f'dan ir-Regolament huma skond l-opinjoni tal-Kumitat tat-Tessuti stabbilit mill-Artikolu 25 tar-Regolament (KE) Nru 517/94,
ADOTTAT DAN IR-REGOLAMENT:
Artikolu 1
L-Annessi I, II, III B u VI għar-Regolament (KE) Nru 517/94 huma sostitwiti kif muri fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum ta' wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu japplika mill-ewwel ta' Lulju 2005.
Dan ir-Regolament irid jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar is-6 ta' Ġunju 2005.